PolyAgent/wiki_georgian_en_parallel_20231101 huggingface dataset:
მორიელი (პისტოლეტი)

მორიელი (პისტოლეტი)
„მორიელი“ — სახელმწიფო სამხედრო სამეცნიერო-ტექნიკურ ცენტრ „დელტას“ წარმოებული მაყუჩიანი პისტოლეტი, რომელიც 2012 წლიდან იხმარებაა და განკუთვნილია სპეციალური დანიშნულების ძალებისთვის და დივერსიული ჯგუფებისთვის უხმაურო სროლისათვის.
მახასიათებლები
რესურსები ინტერნეტში
სპეციალური დანიშნულების მაყუჩიანი პისტოლეტი „მორიელი“ www.delta.gov.ge
სქოლიო
ქართული სამხედრო პროდუქცია
რაუფ ორბეი

რაუფ ორბეი
ჰუსეინ რაუფ ორბეი (დ. 1881 — გ. 1964) — თურქი სამხედრო, სახელმწიფო და დიპლომატიური მოღვაწე, ბალკანეთის და პირველი მსოფლიო ომების აქტიური მონაწილე, ოსმალთა იმპერიის სამხედრო-საზღვაო ძალების შტაბის უფროსი და სამხედრო საზღვაო საქმეთა მინისტრი. იყო მუსტაფა ქემალ ათათურქის უახლოესი მეგობარი და თანამებრძოლი. იყო აფხაზური წარმოშობის, აფხაზ მუჰაჯირთა შთამომავალ, ნამდვილი გვარი იყო აშხარუა.
ბიოგრაფია
დაამთავრა სტამბოლის სამხედრო-საზღვაო და საინჟინრო სასწავლებელი. 1918 წლის გაზაფხულზე იყო ოსმალეთის დელეგაციის ხელმძღვანელი ტრაპიზონისა და ბათუმის კონფერენციებზე, რომელთა გადაწყვეტილებების მიხედვით საქართველომ დაკარგა მისი სამხრეთ-დასავლეთ ტერიტორიების დიდი ნაწილი, ახალციხისა და ახალქალაქის მაზრები და ბათუმის ოლქი. 1918 წლის 30 ოქტომბერს ბრიტანულ მხარესთან ხელი მოაწერა ოსმალეთისთვის კაპიტულანტურ მუდროსის ზავს. 1919 წლიდან იყო მუსტაფა ქემალის მიერ ანატოლიაში დაწყებული წინააღმდეგობის მოძრაობის ერთ-ერთი ლიდერი, თურქეთის დიდი ეროვნული კრების წევრი. 1920 წელს ბრიტანელების მიერ სტამბოლის ოკუპაციის შემდეგ დააპატიმრეს და გადაასახლეს მალტაზე, საიდანაც დაბრუნდა 1921 წელს. თურქეთის რესპუბლიკის გამოცხადების შემდეგ, 1922-23 წლებში იყო დროებითი მთავრობის პრემიერ-მინისტრი. 1924 წელს გახდა ერთ-ერთი დამფუძნებელი „პროგრესული რესპუბლიკური პარტიისა“, რომელიც ოპოზიციაში ჩაუდგა მუსტაფა ქემალის კურსს. 1926 წელს ბრალი დასდეს შეთქმულებაში და გაასახლეს ქვეყნიდან 10 წლის ვადით. ათათურქის გარდაცალებამდე ცხოვრობდა ინგლისში, ხოლო შემდეგ დაბრუნდა თურქეთში და გახდა პარლამენტის წევრი. მეორე მსოფლიო ომის დროს იყო თურქეთის საგანგებო და სრულუფლებიანი ელჩი დიდ ბრიტანეთში.
რესურსები ინტერნეტში
Mustafa Alkan, "Hüseyin Rauf Orbay’ın Hayatı (1880-1964)" , Atatürk Araştırma Merkezi Dergisi, Sayı 59, Cilt: XX, Temmuz 2004,
Kafkas Foundation
დაბადებული 1881
გარდაცვლილი 1964
თურქი სამხედრო მოღვაწეები
თურქეთის პრემიერ-მინისტრები
პირველი მსოფლიო ომის მონაწილეები
ვიკიციტატა

ვიკიციტატა (Wikiquote) — „ფონდ ვიკიმედიის“ ერთ-ერთი პროექტი, ცნობილი პიროვნებების ციტატების თავისუფალი კრებული.
ვიკიციტატის ქართული განყოფილება შეიქმნა 2006 წლის 23 სექტემბერს. დღეს ვიკიციტატა უკვე 89 ენაზეა შექმნილი.
ვიკიციტატების, როგორც ვიკიმედიის სხვა პროექტების, მთელი შიგთავსი ხელმისაწვდომია GNU Free Documentation License-ის თანახმად.
ქართული ვიკიციტატა 162 სტატიას მოიცავს.
ვიკიციტატის მიზნები
სიზუსტე — ვიკიციტატა მიისწრაფის მაქსიმალური სიზუსტისკენ, ანუ ციტატა თავდაპირველი სახით უნდა უნდა იყოს წარმოდგენილი.
ყოვლისმომცველობა — ვიკიციტატაში გროვდება რაც შეიძლება მეტი პიროვნების, ნაწარმოების, ფილმის და პერსონაჟის ციტატები.
მნიშვნელოვნება — ციტატა უნდა იყოს მნიშვნელოვანი, ან ძალიან პოპულარული, ან მნიშვნელოვანი წყარო უნდა გააჩნდეს.
რესურსები ინტერნეტში
ქართული ვიკიციტატა
ვიკიციტატების სრული სია
სქოლიო
ვიკიმედიის პროექტები
ამერიკული საიტები
თლონდოდა

თლონდოდა (ბაგვ. ჰინდუჭ) — სოფელი დაღესტანში, წუმადის რაიონში. მოსახლეობა 466 კაცი (2010).
სქოლიო
წუმადის რაიონის დასახლებული პუნქტები
ექვთიმე თაყაიშვილის არქეოლოგიური ექსპედიცია ლეჩხუმ-სვანეთში

ექვთიმე თაყაიშვილის არქეოლოგიური ექსპედიცია ლეჩხუმ-სვანეთში 1910 წელს — არქეოლოგიური ექსპედიცია ლეჩხუმ-სვანეთში საქართველოში ექვთიმე თაყაიშვილის ხელმძღვანელობით, მოეწყო საისტორიო-საეთნოგრაფიო საზოგადოების დადგენბილებით 1910 წლის გაზაფხულზე. ექსპედიციის ხარჯები თავის თავზე აიღო თბილისის გუბერნიის თავად-აზნაურთა მარშალმა პავლე თუმანიშვილმა. ექსპედიცია მიზნად ისახავდა მოენახულებინათ და გამოეკვლიათ ლეჩხუმ-სვანეთის ძეგლები. ექსპედიციაში შედიოდნენ:
ჯგუფის ხელმძღვანელი — ექვთიმე თაყაიშვილი;
ხუროთმოძღვარი — სიმონ კლდიაშვილი;
ფოტოგრაფი — დიმიტრი ერმაკოვი;
მეგზური — ივანე ნიჟარაძე.
მარშრუტი
ორი თვის განმავლობაში ექვთიმე დაუღალავად მოგზაურობდა, მან ექსპედიციის წევრებთან ერთად მოიარა ლეჩხუმის თემები: ლაჯანა, ორბელი, ლაცორია, მცხეთა, ქალაქი ცაგერი, სოფლები — ზუბი, ოყურეში, ნაყურალეში, ქვემო აღვი, ნასპერი, ხვამლი და სხვა. ლეჩხუმიდან ექსპედიცია ქვემო სვანეთში გადავიდა და პირველად ლენტეხის თემს ეწვია. აქ დაათვალიერეს და აღწერეს ფაყის, ლექსურას, გულიდას სიძველენი. ჩოლურის თემში შეისწავლეს სოფლები: საყდარი, მამაი და თეკალი, ლაშხეთის თემში — სასაში, ჯახუნდერი, ჩუკული, ჩიხარეში, მახაში, დაბიში, ახაშენი, მელე, ნაცული, ხერია, შგედი, მარგვიში, ლამზაგორი. მოგზაურობის მთავარი დრო „თავისუფალ სვანეთს“ მოანდომეს. აქ დაიარეს უშგულის, კალას, იფარის, მუჟალის, მულაყის, მესტიის, ლენჯერის, ლატალის თემში შემავალი სოფლები. შემდეგ ექსპედიცია სადადეშქელიანო სვანეთში ავიდა, მოიარეს ბეჩოს, ცხომარის, ეწერის და ფარის თემთა სოფლები.
ექვთიმე ყოველი არქეოლოგიური ექსპედიციის დროს საგანგებო ყურადღებას უთმობდა ეთნოგრაფიულ მასალებს. იგი წერდა ხალხურ გადმოცემებს ამა თუ იმ ეკლესია-მონასტრის აგებასთან დაკავშირებით, აღწერდა ხალხის ზნე-ჩვეულებას იმ სოფლებში, სადაც საქართველოს ისტორიის მნიშვნელოვანი ძეგლი იყო შემორჩენილი და ამ გადმოცემებს შემდეგ მეცნიერული დასკვნების გამოტანის დროს იყენებდა. ლეჩხუმ-სვანეთში მოგზაურობიდან ექვთიმემ მრავალ საყურადღებო ნივთთან ერთად ჩამოიტანა „ბედნიერი სვანეთის“ ერთობლივი დროშა. შეასწორა კიდეც დროშის თავზე ამოტვიფრული წარწერის მცდარი ინტერპრეტაცია, შეაგროვა ცნობები დროშის დანიშნულების შესახებ და საინტერესო მეცნიერული დასკვნებიც გააკეთა.
ლიტერატურა
ექვთიმე თაყაიშვილი, საქართველოს მეჭურჭლეთუხუცესი 150, „საქართველოს ეროვნული მუზეუმი“, თბ., 2013
ექვთიმე თაყაიშვილის ექსპედიციები
ინტელექტი

ინტელექტი (ლათ. Intellectus — გაგება, შემეცნება, გონება) — პიროვნების თვისება, რომელიც აზროვნების უნარის, აზროვნების ფსიქოლოგიურ საფუძველს წარმოადგენს.
ინტელექტი- არსებობს ორი სახის ადამიანური და ხელოვნური. ადამიანური ინტელექტი ენის გაგების უნარი, უნარი გადაიტანოს ვერბალური აღწერა მოქმედებაში და იმოქმედოს საკუთარი კულტურის, წესების შესაბამისად. ზოგიერთი მეცნიერი თვლის, რომ ადამიანს მრავალმხრივი ინტელექტი აქვს.
ხელოვნური ინტელექტი კომპიუტერული მეცინერებების სპეციალური სფერო, რომელიც მიმართულია ადამიანის შემეცნებითი პროცესების მოდელირებისკენ. ხელოვნურმა ინტელექტმა დიდი გავლენა იქონია კოგნიტური ფსიქოლოგიის განვითარებაზე.
ლიტერატურა
შემეცნება
Misgurnus fossilis

Misgurnus fossilis
The weatherfish (Misgurnus fossilis) is a species of true loach that has a wide range in Europe and some parts of Asia. It is an omnivorous scavenger bottom feeder, using its sensitive barbels to find edible items. The diet mostly consists of small aquatic invertebrates along with some detritus. The weatherfish is long and thin which allows it to burrow through the substrate and navigate through places that deeper bodied fish would have trouble with. It grows up to 30 cm (12 in) in total length, though there are fishermen who say they have caught longer, up to 45 cm (17.7 in). If true, this would make Misgurnus fossilis the largest species of true loach.
This loach has a very wide range, especially in Europe. It occurs north of the Alps, from the Meuse River in western Europe all the way to the Neva River in northwestern Russia. It also occurs in the northern part of the Black Sea basin from the Danube River to the Kuban River, and in the Caspian Sea in the River Volga and River Ural drainages. It is also introduced in a few different areas, but not to the extent of the pond loach (Misgurnus anguillicaudatus).
Adult weatherfish live in dense patches of aquatic vegetation while juveniles prefer to live near the shoreline in very shallow water where there is a lot of detritus; neither adults nor juveniles are found in open areas without vegetation. Because of their habitat preferences, dredging and aquatic weed removal poses a danger to weatherfish populations. The weatherfish is listed as least concern but is protected in most of its range. They are able to survive in habitats that many other fish would be unable to because of their ability to breathe atmospheric oxygen. In low oxygen conditions, the weatherfish will swim to the surface and gulp air. The air then goes through the intestines where a complex system of blood vessels extracts the oxygen, before expelling the air from the anus.
References
Misgurnus
Freshwater fish of Europe
Fish described in 1758
Taxa named by Carl Linnaeus
Taxonomy articles created by Polbot
Habitats Directive Species
პრასი

პრასი — მრავალწლოვანი ბალახოვანი მცენარე შროშანისებრთა ოჯახისა. მის სამშობლოდ ითვლება ხმელთაშუა ზღვის ქვეყნები.
გავრცელებულია დასავლეთ ევროპაში, ამიერკავკასიაში. მოჰყავთ როგორც ორწლოვანი კულტურა. პირველ წელს ივითარებს გამსხვილებულ ცრუ ღეროსა და ფოთოლს, მეორე წელს — საყვავილე ისარსა და თესლს. ფოთოლი გრძელია, ვიწრო, ლანცეტისებრი. ბოლქვი პატარაა, შედგება თეთრი თხელხორციანი ქერქლებისაგან. ცრუ ღერო შეიცავს ნახშირწყლებს, ცილას, C ვიტამინს, ფოთოლი — C, B1, B2, PP ვიტამინებს და კაროტინს.
პრასი ყინვაგამძლეა, მრავლდება თესლით და ჩითილით. იყენებენ კულინარიაში ნედლად, მოხარშულს, დამჟავებულს. მოსავლიანობა 1 ჰა-ზე საშუალო 250 ც. საქართველოში გავრცელებული ჯიშებია კარანტანული, ბულგარული, ქუთაისური.
ლიტერატურა
ხახვი
ბოსტნეული
კონსტანტინე გოგიშვილი

კონსტანტინე გოგიშვილი
კონსტანტინე სოლომონის ძე გოგიშვილი (დ. 14 იანვარი, 1905, სოფელი მარანი, სენაკის მაზრა — გ. 10 სექტემბერი, 1984, თბილისი) — ქართველი გეოგრაფი, გეოგრაფიულ მეცნიერებათა დოქტორი (1976), წითელი ვარსკვლავის ორდენის კავალერი (1943).
ბიოგრაფია
1927 წელს მუშაობა დაიწყო საქართველოს ჰიდრომეტეოლოროგიულ სამსახურის სამმართველოში; 1941 წელს დაინიშნა ამავე სამსახურის სამმართველოს უფროსის მოადგილედ, 1942 წელს უფროსად; II მსოფლიო ომის დროს ხელმძღვანელობდა ამიერკავკასიისა და ბელორუსიის I ფრონტების მეტეოროლოგიურ სამსახურს; სხვადასხვა წლებში მივლინებული იყო პოლონეთში, ავსტრიაში, უნგრეთში, გერმანიაში, ირანში; 1953 წელს მუშაობა დაიწყო ვახუშტის სახელობის გეოგრაფიულ ინსტიტუტში. 1969-1972 წლებში ორჯერ გაიგზავნა კუბაში, სადაც ხელმძღვანელობდა საბჭოთა მეტეოროლოგთა ჯგუფს; გოგიშვილის შრომაში „საქართველოს ჰავის გენეზისის ცირკულაციური ფაქტორების გამოკვლევა“ შესწავლილია სამხრეთ კავკასიაში ჰაერის ცივი მასების შემოჭრის პირობები, დამუშავებულია ჰაერის თბილი და ცივი ნაკადების გავრცელების მრავალწლიური რეჟიმი და სხვ. გოგიშვილს გამოქვეყნებული აქვს მრავალი სამეცნიერო ნაშრომი.
ბიბლიოგრაფია
დედამიწის ატმოსფერო (ავტორი). — თბილისი, მეცნიერება, 1969. — 55გვ.
ამინდი და მისი წინასწარმეტყველება (ავტორი). — თბილისი, მეცნიერება, 1966. — 55გვ.
საქართველოს კურორტების კლიმატური რესურსები (ავტორი). — თბილისი, საბჭ. საქართველო, 1966. — 28გვ.
ლიტერატურა
რესურსები ინტერნეტში
ქართველი გეოგრაფები
კონსტანტინე
გეოგრაფიის მეცნიერებათა დოქტორები
E pluribus unum

E pluribus unum
ე პლურიბუს უნუმ — აშშ-ის ნაციონალური დევიზია. ის თავდაპირველად მიუთითებდა 13 დამოუკიდებელი კოლონიის ერთ გაერთიანებულ სახელმწიფოდ ინტეგრაციას და შემდგომში დამატებითი მნიშვნელობა შეეძინა, იმიგრაციის შედეგად ამირიკის საზოგადოების პლურალისტური ხასიათის წყალობით. დევიზი პირველად 1776 წელს დიდი ბეჭედის კომიტეტმა შეარჩია ამერიკის რევოლუციის დასაწყისში. ამ ვარიანტის დევიზად შემოთავაზება პიერ იუჯინ დუსიმიტიერის იდეა უნდა იყოს.
1956 წელს "In God We Trust" (ღმერთის ჩვენ გვწამს) გახდა დამატებითი ნაციონალური დევიზი, თუმცა მან საწყისი დევიზე არ შეცვალა. მსგავსი დევიზი „In varietate concordia“ (ერთიანობა მრავალფეროვნებაში) მიღებულ იქნა ევროკავშირის მიერ 2000 წელს.
ფრაზის წარმოშობა
ფრაზა თავდაპირველად მოვიდა პოემიდან მორეტუმ (Moretum), რომელსაც ვირგილიუსს მიაკუთვნებენ, თუმცა მისი ფაქტობრივი ავტორი უცნობია, და ის ყველის, ნივრისა და სანელებელთა რეცეპტზე იყო. პოემის ტექსტში — color est e pluribus unus — აღწერს მრავალ ფერთა ერთში შერევას.
ეს ფრაზა ასევე გამოყენებულია წმინდა აუგუსტინეს კონფესიებში (397 – 398 წწ), წიგნი IV, რომელშიც მეგობრობაა აღწერილი.
ეს დევიზი კარგად იყო ცნობილი განათლებული ამერიკელებისთვის მე-18 საუკუნეში. ის ხშირად ფიგურირებდა „ჯენტლმენთა ჯურნალში“, რომელიც ყოველთვიურად იბეჭდებოდა ლონდონში 1731 წლიდან.
1994 წელს აზრთა წინააღმდეგობა გამოიწვია ფრაზის ალ გორისეულმა ინტერპრეტაციამ „ერთიდან, მრავალი“ ამერიკული იდენტიკის მულტიკულტურული მოდელის წამოწევისას საერთაშორისო ურთიერთობათა ინსტიტუტში წარმოთქმულ სიტყვაში.
სხვა გამოყენება
ეს ფრაზა ასევე დევიზია პორტუგალიური ფეხბურთის გუნდის Sport Lisboa e Benfica მნიშვნელობით „ერთი ყველასათვის და ყველა ერთისათვის“.
რესურსები ინტერნეტში
აშშ-ს სიმბოლოები.
ლათინური ტერმინები და ფრაზები
აშაღი-ლაგარი (ხაჩმაზი)

აშაღი-ლაგარი (ხაჩმაზი)
აშაღი-ლაგარი — სოფელი აზერბაიჯანში, ხაჩმაზის რაიონში. მოსახლეობის რაოდენობა 325 კაცი.
რესურსები ინტერნეტში
ხაჩმაზის რაიონის სოფლები
კაბესა-ლა-ბაკა

კაბესა-ლა-ბაკა — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ტენტუდიის კომარკის შემადგენლობაში. ფართობი — 64 კმ². მოსახლეობა — 1298 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
კაბესა-ლა-ბაკის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
ტერმინოლოგია

ტერმინოლოგია (ტერმინი და logos ლოგია) — მეცნიერების, ტექნიკის, ხელოვნების რომელიმე დარგში ხმარებულ ტერმინთა ერთობლიობა. სიტყვა „ტერმინოლოგია“ ტერმინოლოგიური ლექსიკონის სინონიმადაც იხმარება. ტერმინოლოგიის განვითარებას მეცნიერების ამა თუ იმ დარგის განვითარება განაპირობებს.
საქართველოში ტერმინოლოგიის ისტორია სათავეს იღებს ქართული მწერლობის შექმნის დასაწყისიდანვე; მისი აღმავლობა X–XII საუკუნეებიდან იწყება. მეცნიერულ პრინციპებზე დამყარებული ტერმინოლოგიური მუშაობა საქართველოში 1921-დან დაიწყო. ამ დროიდან ტერმინოლოგიური საკითხების შესწავლას ხელმძღვანელობდა განსახკომთან არსებული „სახელმწიფო სამეცნიერო საბჭო“, 1926-დან - „ცენტრალური სამეცნიერო ტერმინოლოგიური კომიტეტი“, რომელიც 1936-დან სპეციალური სამეცნიერო ტერმინოლოგიის განყოფილებად გადაკეთდა. ეს განყოფილება 1941-დან საქართველოს მეცნიერებათა აკადემიის ენათმეცნიერების ინსტიტუტის შემადგენლობაშია. გამოქვეყნებულია (1985) 50-მდე ტერმინოლოგიური ლექსიკონი მეცნიერების სხვადასხვა დარგში.
ტერმინოლოგია, როგორც დისციპლინა ენათესავება თარგმნას და მის გვერდიგვერდ ისწავლება უნივერსიტეტებსა თუ თარგმნის სკოლებში. დიდ თარგმანების განყოფილებებს ან ბიუროებს, როგორც წესი, აქვს ტერმინების განყოფილება, რომელიც ტერმინებზე კვლევას აწარმოებს.
დანიშნულების ან კონტექსტის მიხედვით ტერმინოლოგიის რამდენიმე დაჯგუფება არსებობს:
ტექნიკური ტერმინოლოგია
სამხედრო ტერმინოლოგია
პოლიტიკური ტერმინოლოგია
სამეცნიერო ტერმინოლოგია
ლიტერატურული ტერმინოლოგია
რესურსები ინტერნეტში
ტერმინოლოგია — უცხო სიტყვათა ლექსიკონი
ენათმეცნიერება
ტერმინები
კრის სკუაირი

კრის სკუაირი (დ. 1948 წლის 4 მარტს — გ. 2015 წლის 26 ივნისს) — ინგლისელი ბას გიტარისტი. იგი ცნობილია, როგორც ჯგუფ Yes-ის ბას გიტარისტი და დამატებითი ვოკალისტი. გარდა ამისა, იგი თანამშრომლობდა ჯგუფებთან The Selfs, The Syn, Mabel Greer's Toyshop, XYZ, Conspiracy და გამოცემული აქვს რამდენიმე სოლო ალბომი. იგი იყო Yes-ის ერთადერთი წევრი, რომელმაც ჯგუფის ყველა ალბომის ჩაწერაში მიიღო მონაწილეობა.
2015 წლის მაისში მას დაუსვეს ლეიკემიის დიაგნოზი, ამიტომ Yes-იდან დროებით წავიდა. მკურნალობის შემდეგ იგი 27 ივნისს, ფინიქსში, საკუთარ სახლში გარდაიცვალა. მკურნალობის პერიოდში კრისმა ბილი შერვუდს სთხოვა ჯგუფში მისი ადგილის დროებით დაკავება.
დისკოგრაფია
სოლო
Fish Out of Water (1975) - ბრიტანეთი #25
კრის სკუაირი და ალან უაიტი - Run With the Fox (1981)
Chris Squire's Swiss Choir (2007)
თანამშრომლობა
ედი ჰარისი - E.H. In the U.K. (1974)
Esquire - Esquire (1987) (მხოლოდ დამატებითი ვოკალი)
Rock Aid Armenia - The Earthquake Album (1990)
რიკ უეიკმენი - The Six Wives of Henry VIII (1973)
რიკ უეიკმენი - Criminal Record (1977)
რიკ უეიკმენი - The Classical Connection II (1992, ჩაწერილია 1971 წელს)
World Trade - Euphoria (1995 - თანაავტორი სიმღერებისა The Evolution Song და Say Goodbye, ბილი შერვუდის მონაწილეობით)
სხვადასხვა შემსრულებელი - Pigs & Pyramids—An All Star Lineup Performing the Songs of Pink Floyd (2002)
მასალა ასევე შევიდა ბილი შერვუდის ალბომში Back Against the Wall (2005)
Gov't Mule - The Deep End, Volume 2 (2002)
სტივ ჰეკეტი - Out of the Tunnel's Mouth (2009)
Yes
იხილეთ Yes-ის დისკოგრაფია
Conspiracy
Conspiracy - 2000 (ასევე DVD)
The Unknown - 2003
The Syn
''იხილეთ The Syn
სასწავლო ვიდეო
Star Licks Productions-ს გამოცემული აქვს ბას გიტარაზე დაკვრის სასწავლო ვიდეო, კრის სკუაირის მონაწილეობით.
სქოლიო
რესურსები ინტერნეტში
სადისკუსიო ჯგუფი
Notes from the Edge
კრის სკუაირის დისკოგრაფია
მოყვარულთა გვერდი
დაბადებული 1948
გარდაცვლილი 2015
ინგლისელი ბას-გიტარისტები
Yes-ის წევრები
ხენერალ-ტინიო

ხენერალ-ტინიო (ოფიციალურად ხენერალ-ტინიოს მუნიციპალიტეტი) ― პირველი კლასის მუნიციპალიტეტი ნუევა-ესიხის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 55 925 ადამიანს შეადგენს. მოიცავს 13 ბარანგაის.
კლიმატი
რესურსები ინტერნეტში
Philippine Census Information
სქოლიო
ნუევა-ესიხის მუნიციპალიტეტები
ბრაზილია 1936 წლის ზაფხულის ოლიმპიურ თამაშებზე

ბრაზილია 1936 წლის ზაფხულის ოლიმპიურ თამაშებზე
ბრაზილიამ ზაფხულის ოლიმპიურ თამაშებზე მეოთხედ იასპარეზა 1936 წელს, გერმანიის დედაქალაქ ბერლინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1936 წლის ზაფხულის ოლიმპიურ თამაშებზე
ბრაზილია ზაფხულის ოლიმპიურ თამაშებზე
სამხრეთ ამერიკის ქვეყნები ზაფხულის ოლიმპიურ თამაშებზე
თეიმურაზ ჭანიშვილი

თეიმურაზ ჭანიშვილი
თეიმურაზ გიორგის ძე ჭანიშვილი (დ. 17 ივნისი 1924, თბილისი — გ. 2007) — ქართველი მიკრობიოლოგი-ვირუსოლოგი, მედიცინის მეცნიერებათა დოქტორი (1970), პროფესორი (1971), საქართველოს მეცნიერებათა ეროვნული აკადემიის ნამდვილი წევრი; საქართველოს მეცნიერების დამსახურებული მოღვაწე (1984).
1946 წელს დაამთავრა თბილისის სახელმწიფო სამედიცინო ინსტიტუტი. მოღვაწეობდა ბაქტერიოფაგიის, მიკრობიოლოგიისა და ვირუსოლოგიის ინსტიტუტში, გენეტიკოსთა და სელექციონერთა საზოგადოებაში და სხვ. 1970 წელს თბილისის სახელმწიფო უნივერსიტეტში ჩამოაყალიბა მიკრობიოლოგიისა და ვირუსოლოგიის კათედრა, რომელსაც 1976 წლამდე ხელმძღვანელობდა. სწავლობდა პათოგენური და პირობით პათოგენური ბაქტერიების, ბაქტერიოფაგების ბიოლოგიას, გენეტიკას, მოლეკულურ ორგანიზაციას; შექმნა ზოგიერთი ბაქტერიოფაგის სამკურნალო და სადიაგნოსტიკო პრეპარატი.
ლიტერატურა
რესურსები ინტერნეტში
დაბადებული 17 ივნისი
დაბადებული 1924
გარდაცვლილი 2007
ქართველი ბიოლოგები
თბილისში დაბადებულები
საქართველოს ღირსების ორდენის კავალრები
თბილისის სახელმწიფო სამედიცინო ინსტიტუტის კურსდამთავრებულები
თეიმურაზ
ბუენ-რეტიროს პარკი

ბუენ-რეტიროს პარკი — პარკი მადრიდის ცენტრში. ქალაქის ღირსშესანიშნაობა და მადრიდელების საყვარელი დასასვენებელი ადგილი. პარკი უდიდესია მადრიდში და უკავია 120 ჰა ფართობი. თავდაპირველად გარს ეკრა ფილიპე IV-ის ამავე სახელწოდების სასახლეს და წარმოადგენდა სასახლის გასართობ, სამეჯლისო და თეატრალური წარმოდგენების ადგილს. ფილიპე IV სიკვდილის შემდეგ ყურადღება აღარ ექცეოდა და შემდეგ ძლიერ დაზიანდა ნაპოლეონის ომების პერიოდში. პარკი აღსდგა ფერდინანდ VII-ის მმართველობის პერიოდში. ალფონსო XII-ის მონუმენტის წინ მდებარეობს პატარა ტბა. 1887 წელს საერთაშორისო გამოფენის ფარგლებში აშენდა ორი სასახლე - აგურისა და ბროლის.
გალერეა
რესურსები ინტერნეტში
Parque del Buen Retiro — a Gardens Guide history
The park's entry in a Walking Tour of Madrid
Music Video filmed mainly in front of Palacio Velazquez of the Retiro Park
What to See and do in Madrid’s Buen Retiro Park
მადრიდი
ესპანეთის პარკები
მსოფლიო მემკვიდრეობის ძეგლები ესპანეთში
ილო ბეროშვილი

ილო ბეროშვილი (დ. 29 დეკემბერი, 1981) — ქართველი ფეხბურთელი, მსახიობი და ტელეწამყვანი.
ბიოგრაფია
მან თავისი საფეხბურთო კარიერა 2000 წელს დაიწყო, როცა ის შეუერთდა „ვიტ ჯორჯიას“. 2005 წელს მან საფეხბურთო კარიერას თავი დაანება და სატელევიზიო კარიერა დაიწყო „იმედში“, სადაც მიჰყავდა გადაცემა „ილო ბეროშვილის შოუ“. მოგვიანებით მან დაიწყო ახალი პერსონაჟის, შავლეგოს თამაში სერიალში „ჩემი ცოლის დაქალები“, რომელიც „რუსთავი 2-ზე“ გადიოდა, მოგვიანებით კი „ფორმულაზე“ გადავიდა. ამჟამად მუშაობს „მთავარ არხზე“, სადაც მიჰყავს გადაცემა „მთავარი ბიჭები“ ნიკა გრიგოლიასთან და ვანიკო თარხნიშვილთან ერთად.
პირადი ცხოვრება
ჰყავს მეუღლე, მსახიობი ანი ბებია და სამი შვილი (ორი წინა ქორწინებიდან).
რესურსები ინტერნეტში
სქოლიო
დაბადებული 1981
დაბადებული 29 დეკემბერი
ქართველი ფეხბურთელები
ქართველი მსახიობები
ვიტ ჯორჯიას ფეხბურთელები
ჩრდილოეთ-აღმოსავლეთი რეგიონი (ბრაზილია)

ჩრდილოეთ-აღმოსავლეთი რეგიონი (ბრაზილია)
ჩრდილოეთ-აღმოსავლეთი რეგიონი — ბრაზილიის ადმინისტრაციულ-სტატისტიკური რეგიონი. მოსახლეობა 51,065,275 კაცი (2007). ფართობი 1.558.196 კმ². სიმჭიდროვე – 32 ად./კმ².
რეგიონის შემადგენლობა
რეგიონის შემადგენლობაში შედის შემდეგი შტატები:
ალაგოასი
ბაია
მარანიანი
პარაიბა
პერნამბუკუ
პიაუი
რიუ-გრანდი-დუ-ნორტი
სეარა
სერჟიპი
რესურსები ინტერნეტში
ბრაზილიის ტურისტული პორტალი
ბრაზილიის რეგიონები
ელ-ვალიე-დე-ანტონი

ელ-ვალიე-დე-ანტონი — ქალაქი პანამაში, კოკლეს პროვინციაში. 2008 წლის მონაცემებით, მოსახლეობა 6 000 ადამიანს შეადგენდა.
იხილეთ აგრეთვე
პანამის ქალაქების სია
რესურსები ინტერნეტში
World Gazetteer: Panama – World-Gazetteer.com
პანამის ქალაქები
კოკლეს დასახლებული პუნქტები
Cataglyphis albicans fezzanensis

Cataglyphis albicans fezzanensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
Cataglyphis
pt:Cataglyphis albicans fezzanensis
სამძივარი

სამძივარი, სამძიმარი, ქართული ფოლკლორის პერსონაჟი, მითოლოგიური პანთეონის გმირი, ხახმატის ჯვრის დობილი წარმოშობით მატრიარქატის დროინდელი, დალის მსგავსი ქალღმერთია. იგი ლამაზია, კეკლუცად ირთვება, ხელსაქმეს მისდევს, აქვს მაქციობის უნარი. გამჟღავნებისას საცხოვრებელ ადგილს იცვლის სამძივარი ღვთის შვილთა და მახვეწართა კეთილი შუამავალია.
ლიტერატურა
ოჩიაური თ., ქართველთა უძველესი სარწმუნოების ისტორიიდან, თბ., 1954
ჩიქოვანი მ., ბერძნული და ქართული მითოლოგიის საკითხები, თბ., 1971;
ქართული მითების პერსონაჟები
ნოდარ ჩხეიძე (მსახიობი)

ნოდარ ჩხეიძე (მსახიობი)
ნოდარ (ბიჭიკო) გიორგის ძე ჩხეიძე (დ. 1 სექტემბერი, 1917, თბილისი — გ. 3 ოქტომბერი, 1981, იქვე) — ქართველი მსახიობი, საქართველოს სახალხო არტისტი (1966).
ბიოგრაფია
დაიბადა პოეტ გიორგი ქუჩიშვილის ოჯახში. 1935 წელს დაამთავრა საშუალო სკოლა და სწავლა განაგრძო სამედიცინო ინსტიტუტში, მაგრამ სამი წლის შემდეგ გადავიდა რუსთაველის სახელობის თეატრთან არსებულ სტუდიაში. 1939 წელს შეიქმნა თეატრალური ინსტიტუტი და ეს სტუდიაც მას შეუერთდა. ინსტიტუტის დამთავრების შემდეგნ. ჩხეიძე მიიწვიეს რუსთაველის თეატრში მსახიობად, სადაც დაჰყო 1963 წლამდე.
მსახიობის მიერ შესრულებული როლებიდან აღსანიშნავია გიქო (გ. სუნდუკიანის „პეპო“), ჩინჩახოვი (კ. ბუაჩიძის „ეზოში ავი ძაღლია“), ფილიპო (კ. გოლდონის „საპატარძლო აფიშით“), ვახტანგ ობელიანი (ს. შანშიაშვილის „კრწანისის გმირები“), კურჩაევი, ნეზნამოვი (ა. ოსტროვსკის „ზოგჯერ ბრძენიც შეცდება“, „უდანაშაულო დამნაშავენი“), ჰამლეტი, ედგარი, როდრიგო (უ. შექსპირის „ჰამლეტი“, „მეფე ლირი“, „ოტელო“), ფრანც მოორი (ფ. შილერის „ყაჩაღები“), ცრუ დიმიტრი (ა. პუშკინის „ბორის გოდუნოვი“), ტირეზია (სოფოკლეს „ოიდიპოს მეფე“) და სხვები. მოზარდ მაყურებელთა თეატრის სცენაზე წარმატებით სარგებლობდა მის მიერ დადგმული ვაჟა-ფშაველას „სათაგური“.
თეატრში მოღვაწეობის პარალელურად ნ. ჩხეიძე მუშაობდა თბილისის ბორის ძნელაძის სახელობის პიონერთა და მოსწავლეთა სასახლეში რეჟისორად, შემდეგ სამხატვრო ხელმძღვანელად. ამ დრამატულ წრეში მისი ხელმძღვანელობით აღიზარდა თეატრის საამაყო მსახიობები: რამაზ ჩხიკვაძე, თენგიზ არჩვაძე, ოთარ მეღვინეთუხუცესი, ლანა ღოღობერიძე, გურამ საღარაძე, რევაზ თავართქილაძე და სხვები.
დაჯილოდოვებული იყო „საპატიო ნიშნის“ ორდენით და მედლებით. რეჟისორ თემურ ჩხეიძის მამაა.
დაკრძალულია მწერალთა და საზოგადო მოღვაწეთა დიდუბის პანთეონში.
ფილმოგრაფია
1959: „მაია წყნეთელი“ (ქერიმ-აღა) რეჟ. რევაზ (რეზო) ჩხეიძე
1960: „ლევანა“ (ლევანა) რეჟ. ლეილა გორდელაძე
1961: „ბურთი და მოედანი“ რეჟ. ყარამან (გუგული) მგელაძე
1961: „ჭიაკოკონა“ (გიორგი) რეჟ. იური ქავთარაძე
1961: „განძი“ (ყარამანი) რეჟ. რევაზ (რეზო) ჩხეიძე
1963: „შემთხვევა გზაზე“ (მგზავრი) რეჟ. თეიმურაზ მიქაძე
1965: „ხევსურული ბალადა“ (გიორგი) რეჟ. შოთა მანაგაძე
ნათამაშები როლები
გაბრიელ სუნდუკიანის „პეპო“ (გიქო)
კიტა ბუაჩიძის „ეზოში ავი ძაღლია“ (ჩინჩახოვი )
კარლო გოლდონის „საპატარძლო აფიშით“ (ფილიპო)
სანდრო შანშიაშვილის „კრწანისის გმირები“ (ვახტანგ ობელიანი)
ალექსანდრე ოსტროვსკის „ზოგჯერ ბრძენიც შეცდება“ (კურჩაევი)
ალექსანდრე ოსტროვსკის „უდანაშაულო დამნაშავენი“ (ნეზნამოვი)
უილიამ შექსპირის „ჰამლეტი“ (ჰამლეტი )
უილიამ შექსპირის „მეფე ლირი“ (ედგარი )
უილიამ შექსპირის „ოტელო“ (როდრიგო)
ფრიდრიხ შილერის „ყაჩაღები“ (ფრანც მოორი )
ალექსანდრე პუშკინის „ბორის გოდუნოვი“ (ცრუ დიმიტრი )
სოფოკლეს „ოიდიპოს მეფე“ (ტირეზია )
დადგმული სპექტაკლები
მოზარდ მაყურებელთა თეატრი
ვაჟა-ფშაველას „სათაგური“
ჯილდოები, პრემიები და პრიზები
1961: საქართველოს დამსახურებული არტისტი
1966: საქართველოს სახალხო არტისტი
საპატიო ნიშნის ორდენი
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 388, თბ., 1994
რესურსები ინტერნეტში
დაბადებული 1 სექტემბერი
დაბადებული 1917
გარდაცვლილი 3 ოქტომბერი
გარდაცვლილი 1981
ქართველი მსახიობები
საქართველოს სსრ-ის სახალხო არტისტები
საქართველოს სსრ-ის დამსახურებული არტისტები
საპატიო ნიშნის ორდენის კავალრები
დიდუბის პანთეონში დაკრძალულები